Шведска телевизија објавила је распоред одржавања и градове домаћине шест вечери 11. септембра 2008. Прво полуфинале биће, како је већ постало традиционално, у арени Скандинавијум у Гетеборгу, са гала свечаним отварањем уз морски бифе. Друго и треће полуфинале биће одржани у севернијим градовима Шелефтеоу и Лександу, а четврто у Малме арени у Малмеу, потпуно новој арени са 15.000 места у обновљеној четврти града крај тик уз нови тржни центар и директну железничку везу са Копенхагеном, а за коју су многи веровали да би могла бити изабрана и за домаћина финала. Уместо овога, СВТ је одлучила да финале буде одржано у арени Глобен у Стокхолму, која је била домаћин свих финала Мелодифестивалена од 2002, као и Песме Евровизије 2000. Вече „друга шанса“ биће одржано у Норћепингу, још једном од традиционалних домаћина годишњих циклуса Мелодифестивалена.